
Kuulee usein kysyttävän, mistä jälleensyntymis- 

* oppi on saanut alkunsa, onko se joskus kuulunut 

kristillisen kirkon opetuksiin, opettiko Jeesus sitä, 

vai onko se puhtaasti ,itämainen, buddhalainen 
oppi”. 

Nykyaikaiset historialliset ja arkeologiset tut- 
kimukset ovat osoittaneet, että jo muinaiset egyp- 
tiläiset tunsivat jälleensyntymisopin. Sitä opetet- 
tiin Egyptin temppeleissä sisäisenä, esoteerisena 


'oppina, vaikka tietämätön kansa teki siitä n.k.. 


,Sielunvaellusopin”. Tästä asiasta ovat sellaiset 
suuret tiedemiehet kuin Maspero, Flinders Petrie, 
Budge, Rawlinson y.m. samaa mieltä. Edelleen, 
koska näiden juuri mainittujen tiedemiesten mu- 
kaan Egyptillä oli valtava sekä uskonnollinen että 
kulttuurinen vaikutus kaikkiin lähellä oleviin 
maihin, ei ole lainkaan ihmeellistä, että me ta- 
paamme samoja oppeja muidenkin maiden temp- 
peleissä, vaikka toisiin symboleihin pukeutuneina. 

Myös juutalaisten uskonto opettaa vielä tänä 
päivänä esoteerisena oppina jälleensyntymistä. 

Samaten tapaamme siitä suoranaisia mainintoja 
sekä heidän pyhissä kirjoissaan että oppineiden 
rabbien kirjoituksissa. Philo Judaeus puhuu siitä 
teoksessaan  ,De Somniis” (siv. 455). Samaten 
puhutaan siitä ,,Zoharissa” (II osa, siv. 96). Syynä 
siihen, että oppineet juutalaiset rabbit eivät ny- 
kyään opeta jälleensyntymistä kaikille, on — hei- 
dän omien sanojensa mukaan — pelk o. He pel- 
jos se saisi tietää, että ihmisillä on pitkä taival 
edessään, joten heillä on runsaasti aikaa käytet- 
tävissä. 

Koska juutalaiset rabbit ovat kaikkina aikoina 
opettaneet jälleensyntymistä esoteerisena oppina, 
on sangen epätodennäköistä, ettei Jeesus olisi sitä 
tuntenut tai ettei hän olisi halunnut opettaa sitä 
omille opetuslapsilleen. Jeesus on sanonut: ,En + 
ole tullut Lakia ja profeettoja kumoamaan, vaan 
täyttämään”. Hänen uusi käskynsä oli: ,,Rakas- 
takaa toisianne sillä rakkaudella, jolla minä olen 
teitä rakastanut”. Ja hänen oppinsa kulmakive- 
nä on: , Älkää tehkö vastarintaa sille, joka on 
paha”. Hän on siis tullut tuomaan uutta valoa, 
joka tekisi meidät onnellisemmiksi ja helpoittaisi 
meidän kulkuamme täydellisyyttä kohti, eikä 
suinkaan salaamaan meiltä eikä kumoamaan ole- 
massaolon lakeja. ! 

Jos tahdomme tietää, miten alkukristillinen 
kirkko on suhtautunut esim. jälleensyntymis- 

oppiin, täytyy meidän ensin tehdä itsellemme sel- 
väksi, keitä olivat ne ihmiset, jotka perustivat 
alkukristillisiä seurakuntia: aluksi tietysti Jeesus 
Kristus itse ja hänen apostolinsa, senjälkeen apos- 
tolien oppilaat ja sitten oppilaiden oppilaat, ne, 
joiden hallussa oli gnosis, mikä kreikankieli- 
nen sana merkitsee tieto. Minkälaista tietoa 
tällä tarkoitettiin? Tietoa taivasten valtakunnan 
salaisuuksista, sitä tietoa, jota Jeesus omien sano- 
jensi mukaan opetti omille opetuslapsilleen. Mut- 
ta koska kaikki eivät voineet käsittää näitä tai- 
vasten valtakunnan salaisuuksia, puhui Jeesus 
sellaisille ihmisille vertauksin. Samaten tapahtui 
myös Jeesuksen jälkeen. Aluksi oli onneksi niin, 
että ne joilla oli tuo ,,gnosis” hallussaan, kykeni- 
vät pitämään alkukristillisen kirkon tasapainossa, 
ja Jeesuksen opetukset säilytettiin puhtaina. Eri- 
koisesti toisella vuosisadalla gnostisismi levisi 
huomattavasti. ,Norstedts Uppslagsbok” (Stock- 
holm 1927, siv. 508) antaa meille seuraavat tie- 
dot gnostilaisuudesta: 

,Gnostisismi, eräs kristikunnasta haarautunut 
mystillinen maailmankatsomus, jonka pohjana 
olivat ikivanhat itämaiset ja kreikkalaiset mystee- 
riot. Gnostisismi levisi erikoisesti Välimeren mai- 
hin. Gnostisismin mukaan Jumala on persoona- 
ton elämän alkusyy, joka saa persoonallisuuden 
hänen olemuksestaan emanoituneissa aioneissa. 
Kristus on heistä ensimmäinen, joka laskeutui tä- 

hän näkyväiseen maailmaan vapauttaakseen ai- 
neen pauloissa olevia valo-olentoja.” 

Kuuluisa kirkkoisä Origenes Kuului juuri noi- 
den gnostikkojen joukkoon, ja hänestä sama teos 
-(siv. 1078) antaa seuraavan lausunnon: 

, Origenes, (noin 132—254) Aleksandriasta ko- 
toisin oleva oppi-isä, kärsi martyyrikuoleman kei- 
sari Deciuksen aikana, myötävaikutti gnostisis- 
min kehittämiseen, kehoitti seuraamaan kreikka- 
laista filosofiaa kristillisessä valossa. Hänen ta- 
vattoman laajan ja erittäin omaperäisen ja älyk- 
kään kirjallisen tuotantonsa joukosta on erikoi- 
sesti mainittava ,Hexapla” ja ,Contra Celsum”- 
teoksen apologia. 

Tämä osoittaa, että nuo ,,gnosiksen” omistajat 
olivat todellisia Jeesuksen Kristuksen seuraajia. 
Niinkuin ei Jeesus itsekään, niin eivät hekään 
hyljänneet kaikkea vanhaa € mysterioviisautta, 
vaan Jeesuksen opetusten valossa näkivät sen 
entistä kauniimpana, ikäänkuin kirkastuneena ja 
syventyneenä. Hekään eivät kumonneet profeet- 
tojen säätämää lakia, vaan rakkauden valossa 
ymmärsivät sen uudella tavalla kulkiessaan uutta 
tietä täydellisyyttä kohti. 

Tähän suuntaan siis olisi kristillisen kirkon ke- 
hitys todennäköisesti kulkenut, elleivät asiat olisi 
saaneet oikeastaan paradoksaalista käännettä. 
Tultuaan valtion uskonnoksi (keisari Konstanti- 
nuksen aikana kristillinen kirkko voitti itselleen 

koko maailman, mutta sai vahingon sielullensa, 
mistä Jeesus juuri meitä varoittaa. Tämä on ai- 
van luonnollista, jos ajattelemme asioiden histo- 
riallista kulkua, sillä niin kauan, kun kristinusko 
ei ollut valtion uskontona, vaan päinvastoin alis- 
tetussa asemassa, pyrkivät sen piiriin lähinnä sel- 
laiset, jotka tekivät sen sydämen vakaumuksesta, 
ja niin uusi oppi saattoi pysyä suurin piirtein puh- 
taana. Konstantinuksen ediktin jälkeen liittyi 
kirkkoon suurin joukoin valmistumattomia, vie- 
läpä kelvottomiakin aineksia, jotka etsivät sieltä 
valtaa, kunniaa ja keisarin suosiota. Vähitellen 
he valloittivat itselleen johtavat asemat, sillä it- 
sekkäät ihmiset ovat kaikkina aikoina, milloin 
suinkin ovat siihen pystyneet, käyttäneet — val- 
tiollisen asemansa avulla — kirkkoa poliittisiin 
vehkeilyihinsä ja oman maallisen valtansa yllä- 
pitämiseksi. 

Niin kävi nytkin. , Vaarallisia oppeja” jätet- 
tiin vähitellen pois, kirkolliskokouksissa määrät- 
tiin tarkoin, mihin oli uskottava, ja kaikki muu 
julistettiin pannaan kerettiläisyytenä. Jo V:n 
vuosisadan alussa Aleksandrian patriarkka Ky- 
rillos ahdisteli erikoisesti siellä uudelleen elpy- 
neitä, puhdistuneita ja uuden kukoistuksen saa- 
vuttaneita uusplatonilaisia oppeja. Tästä Kyril- 
loksesta, joka aikoinaan kanonisoitiin pyhimyk- 
seksi, Albert Montgomeryn ,Uppslagsbok för 

alla” (Stockholm 1910, siv. 370) antaa seuraavan 
lausunnon: 

»Tämä Kyrillos, Aleksandrian patriarkka, oli 
fanaatikko, joka aiheutti Hypatian kuoleman, 
taisteli Nestoriusta vastaan ja levitti Neitsyt Ma- 
rian palvonnan.” 

Hypatiasta sama teos mainitsee siv. 792: 

,Hypatia, aleksandrialainen filosofi, matemaa- 
tikko Teowin tytär, oli kaunis, hyveellinen ja op- 
pinut neito. Murhattiin v. 415.? — Hänen ainoa 
vikansa oli se, että hän kuului uusplatonisteihin. 

Kuitenkin lopullinen isku uusplatonismille an- 
nettiin, ja lopullinen siteiden katkaiseminen mui- 
naiskreikkalaisiin ja egyptiläisiin oppeihin tapah- 
tui vasta VI:n vuosisadan keskivaiheilla keisari 
Justinianuksen toimesta. Käytämme tässä läh- 
teenä monseigneur Duchesne'n laajaa tutkimusta 
,L'Eglise au VI siecle”. Monseigneur Duchesne 
oli kuuluisa ranskalainen Rooman kirkon teologi. 
Tämä hänen suuri teoksensa ilmestyi Parisissa 
v. 1925 ,,cum permissu Superiorum”, s.o. Vatikaa- 
nin hyväksymänä, ja oli hänen viimeinen teok- 
sensa ennen hänen "kuolemaansa. Lainaamme 
sen V:stä luvusta ,,Origenes ja kolme (kiroukseen 
julistus-) artiklaa” (s. 156—218) seuraavat koh- 
dat: 

, Kuten itämailla niin myös Kreikassa ja Syy- 
riassa harrastettiin runoutta, filosofiaa, historiaa 
ja yleensä kaikkea kirjallisuutta. Korkeasti sivis- 

tyneitä henkilöitä oli runsaasti. He opiskelivat 
Aleksandrian, Gasan, Beirutin, Antiokian ja 
Edessan kuuluisimmissa oppilaitoksissa. Philok- 
sesta tuli edessalaisten opettaja. Severuksesta ja 
Zachariuksesta — Beirutin ja Aleksandrian opet- 
tajia.” , 

s Ateenassa oli vielä V:llä vuosisadalla mäitä 
koulukuntia. Sinne kokoontuivat vielä jäljellä ole- 
vat uusplatonistit. Nämä koulut saivat taloudel- 
lista tukea pakanamaailman viimeisiltä kannat- 
tajilta, ja he ylläpitivät miissä säännöllistä ope- 
tusta. Siellä selitettiin Platow'in ja pyhien ru- 
noilijoiden Homeroksen ja Hesiodoksen teoksia, 
kuten kristillisissä kouluissa selitetään Raamat- 
tua. Näissä kouluissa tutkittiin myös kunnioi- 
tuksella kirkkoisien teoksia. Ateenan akate- 
miassa toimivat kuuluisat opettajat Plotinos, 
Porphyrios, lamblichos, Aedesios y.m. Keisa- 
rinna Eudoksia, Theodosius II:n puoliso, oli syn- 
tynyt ja kasvanut tässä oppineessa piirissä. Hä- 
nen isänsä oli tämän, kuten voisimme sanoa, 
Ateenan yliopiston opettaja. Keisarinna eli vielä 
silloin, kun v. 450 tämän koulun johtajaksi tuli 
kuuluisa Proklos, joka toimi simmä virassa kuole- 
maansa saakka vuoteen 485. Hän kannatti ja 
opetti edelleen perinteellistä evoluutio-oppia, jon- 
ka mukaan kehitys kulkee abstraktisuudesta 
konkreettisuuteen, ykseydestä moninaisuuteen, 
täydellisyydestä epätäydellisyyteen, kunnes lo- 

pulta kaikki olevainen nousee alkuperäiseen yk- 
seyteen. — Koulun teologia säilytti yhteyden 
kreikkalaisten vanhaan uskontoon, joten koulu 
säilytti myös mysteeriot ja mysteeriovihkimyk- 
set. Prokloksen jälkeen. monet oppineet hoitivat 
tätä virkaa, kunnes se joutui Damasiokselle, joka 
oli koulun johtajana silloin, kun Justinianus pääsi 
valtaan. V. 529 koulu suljettiin sen omaisuus 
takavarikoitiin ja opettajakunta hajoitettiin. Jot- 
kut heistä etsivät turvaa Persian , kuningasten 
kuninkaalta” Kosroekselta toivoen vielä voivansa 
uudelleen elvyttää koulukuntansa, mutta heidän 
toiveensa raukesivat tyhjään. — — — Jo V:n 
vuosisadan lopulla he olivat löytäneet toivotun 
työn jatkajam. Hän oli eräs Syyriassa asuva 
edessalainen luostariveli Bar-Soudail, älykäs ajat- 
telija, joka pitkien mietiskelyjen jälkeen oli luo- 
nut itselleen määrätyn panteistisen järjestelmän. 
Uusplatonistien käsityksiä olemassaolon alkusyys- 
tä ja sen lopusta hän kehitti niin pitkälle, kuin 
se suinkin oli hänelle mahdollista ja koetti kei- 
noilla millä hyvänsä sovittaa niitä kristillisiin. pe- 
rinnäistietoihin. Kuten Origenes vetosi hänkin 
Paavalin tekstiin (1 Kor. 15: 28), jossa apostoli 
sanoo, että lopuksi Jumala tulee olemaan ,kaik- 
ki kaikissa”. — — — Bar-Soudail joutui vaikeuk- 
siin ja pakeni erääseen Palestiinassa Jerusalemin 
lähellä olevaan luostariin. — — — Siellä olles- 
saan hän joutui ankaran kirjallisen arvostelun 

kohteeksi. Hän oli kirjoittanut teoksen nimeltä 
s Kirja Hieroteoksesta”, missä monet asiat tuntu- 
vat lainatuilta Dionysios Areopagiitan opetuk- 
sista.*) Vieläpä hän suorastaan käyttää Diony- 
sios Areopagiitan nimeä salanimenään. On ole- 
massa neljä Dionysios A:n nimessä kirjoitettua 
teosta, joissa käsitellään taivaallista hierarkiaa, 
kirkollista hierarkiaa, jumaluuden nimityksiä, 
mystillistä — teologiaa ja eräitä kirjoituksia.**) 
Kenties kirjailija halusi käydä Dionysios A:sta, 
Paavalin kuuluisasta oppilaasta. — — — Tämä 
kirja esittää uusplatonismia, ioka on kehittynyt 
kristillisyydeksi, mutta siitä huolimatta säilyttä- 
nyt uusplatonista henkeä. Siinä esiintyy myös 
evoluutio-oppi. Muuten kirja on ortodoksinen.” 
Tuntuu kuin koko tämä riita suuntautuisi Ky- 
rilloksen teologiaa vastaan, ja Pseudo Dionysios 
saikin liittolaisia molemmista leireistä, sekä or- 
todokseista että uusplatonisteista. Ja sellaisena 
hänet tunnetaan keskiaikaisten koulukuntien kes- 
kuudessa. Mutta lainaamme tähän vielä otteen 
monseigneur Duchesne'n teoksesta: 
,,Bar-Soudail on säilyttänyt panteisminsa ja hän 
vetoaa Origenekseen, erikoisesti hänen opetuk- 


*) Stephan Bar Sudail: the Syrian Mystic and the 
book of Hierotteos, Leyde, 1886. 

**) J. Stiglmayr, Das Aufkommen der Pseudo-Dio- 
nyzischen Schriften und das Eindringen in die christliche 
Literatur bis zum Lateran Concil 649. 

siinsa olemassaolon alkusyystä, sielujen pre-ek- 
sistenssioppiin, metempsykhosikseen eli jälleen- 
syntymisoppiin sekä oppiin kaiken palautumi- 
sesta alkusyyhyn.” 

Bar-Soudail on saanut lukuisia kannattajia, ja 
heidän — joukossaan on Theodore de Mopsueste, 
joka samalla oli origenelaisuuden kannattaja. 

Tämä kaikki herätti kiivaan vastustuksen orto- 
doksien taholla. He saivat voimakkaan liittolai- 
sen itse itä-Rooman keisarista Justinianuksesta ja 
erikoisesti hänen puolisostaan keisarinna Theo- 
dorasta. Justinianuksen syyt olivat suurimmak- 
si osaksi poliittisia. Kun länsi-Rooman valta- 
kunta oli joutunut suuriin vaikeuksiin goottien 
piirittäessä heidän pääkaupunkiaan, Justinianus 
toivoi voivansa luoda itselleen voimakkaan im- 
periumin ja vaikkapa elvyttää koko muinaisen 
Rooman loiston. Tyydyttäessään ortodokseja hän 
samalla toivoi heiltä tukea ja kannatusta omissa 
maallisissa pyrkimyksissään. 

Rooman paavina oli siihen aikaan Wigilius, 
joka ei missään tapauksessa suhtautunut suopeasti 
Justinianuksen — toimintaan. Kuitenkaan Justi- 
nianus ei olisi voinut saada aikaan yleistä kirkol- 
liskokousta ilman Rooman kirkon myötävaiku- 
tusta ja osanottoa. Ei olisi voitu julistaa pan- 
naan Theodore Mopsuestea — tuomitsematta sa- 
malla Origenesta, jonka oppia hän edusti. Orige- 
neksen opit eivät taaskaan olleet ristiriidassa 

Kallkhedonissa v. 451 pidetyn kirkolliskokouksen 
kanssa. Rooman kirkon myötätunto oli Orige- 
neksen puolella; Justinianus ja hänen itäinen 
kirkkonsa kannattivat Kyrilloksen teologiaa. Jus- 
tinianus toimi ripeästi kirkolliskokouksen aikaan- 
saamiseksi, viettipä itsekin pitkät illat palatsinsa 
kirjastossa tutkien näitä teologisia kysymyksiä. 
Tässä , laboratoriossa” Justinianus avustajineen 
valmisti julistuksen Origenesta vastaan ja sa- 
malla toiset , Kolme artiklaa” eli ,Tria Capitula”, 
joissa käsiteltiin 1) Theodore Mopsuestea, hänen 
henkilöllisyyttään ja hänen oppiansa, 2) osaa 
hänen teoksistaan ja 3) Ibasiuksen kirjettä Ma- 
riukselle. 

Näin kuului Justinianuksen tuomio Origenek- 
sesta: , Origenes damnatus est mortuus, gui vi- 
vens olim fuerat ante damnatus” (Origenes on 
kirottu kuolleena, niinkuin hän ennen eläessään- 
kin oli kirottu). Tähän huomauttaa monseigneur 
Duchesne: ,,Vaikka tämä ei ole totuudenmukais- 
ta, koska Origeneksen eläessä ei häntä itseään 
eikä hänen opetuksiaan ! oltu julistettu pan- 
naan”.*) ! 

Justinianukselle jäi vaikea tehtävä taivuttaa 
paavi antamaan suostumuksensa kaikkiin hänen 
pannaanjulistuksiinsa. Ja koskapa Origeneksen 


*) Rooman kirkko ei ollut julistanut Origenesta pan- 
naan. Sen oli vv. 231, 232 tehnyt hänen vastustajansa 
piispa Demetrioksen johtama synodi. 

opeissa esiintyy Pytagoraan ja Platonin opetuksia,, 
niin Justinianus kannattajineen vaati heidänkin 
pannaanjulistamistaan. Tämä kaikki esitettiin jo 
v. 544, mutta vasta toukok. 5 p:nä v. 553 avattiin 
tämän Konstantinopolin kirkolliskokouksen en- 
simmäinen istunto Santa Sophian sekretariumis-- 
sa. Kaikkina näinä välivuosina käytiin molemmin 
puolin ankaraa taistelua. Lukuisat prelaatit esit- 
tivät todisteita asian puolesta ja vastaan. Lo- 
pulta keisari Justinianus, paavi Wigiliuksen jou- 
duttua vaikeaan ahdinkotilaan Rooman piirityk- 
sen aikana, suorastaan pakkokeinoin kiristi hä-- 
neltä myöntymyksen tämän Konstantinopolin kir- 
kolliskokouksen pitoon ja yllämainittuihin p 
naanjulistuksiinsa. 


Ja monseigneur Duchesne huomauttaa: —,Siis: 
tämä Theodore de Mopsuesten oppi jälleensynty- 
misestä ei ole ortodoksinen. Se on oppi jota 
kirkko moittii nestorialaisuutena”.*) 


Samassa kokouksessa = esitettiin 60 pannaan- 
julistusehdotusta. Epäonnistunut Aleksandrian 
patriarkka Kyrillos ja hänen pannaanjulistuksensa 


*) Tämä on teoksesta, joka on säilynyt Orleansin kau- 
pungin kirjastossa. Siellä Duchesne tutustui siihen mon- 
seineur L. Delislen kuvauksen kautta. Koska teoksen 
alkuosa on vaurioitunut, ei sitä yleensä mainita. Sitä ei 
ole vielä koskaan julkaistu. Lainaukset on Duchesne 
ottanut suoraan käsikirjoituksesta. Teoksen kaksi ensim-- 
mäistä osaa on kadonnut jäljettömiin. On erikoista, että 
kolmas osa on säilynyt. 

eivät saaneet kannatusta edes hänen omilta aika- 
laisiltaan. Tässä Konstantinopolin v. 553 pide- 
tyssä kokouksessa Isidoros Pelusialainen, suurta 
kunnioitusta nauttiva henkilö, antoi Kyrilloksesta 
sangen vähän myötätuntoa herättävän lausun- 
non: ,,Si laus s. Cyrilli et non professio fidei 
suae guemlibet catholicum faceret, ergo Eutuches 
atgue Dioscorus sed et Severus gui eum plurimum 
laudaverunt, catholici sun,” s.o. vapaasti suomen- 
nettuna: , Jos p. Kyrilloksen ylistely eikä hänen 
uskonsa tunnustaminen tekisi jonkun katolilai- 
seksi, niin siinä tapauksessa häntä enimmin ylis- 
täneet Eutykhes ja Dioscorus, ja myös Seve- 
ruskin ovat katolilaisia.” 

- Alussa mainittuja ,Kolmea artiklaa” koskevaa 
pannaanjulistusta ei keskinäisten =riitaisuuksien 
tähden voitu heti julkisesti tiedoittaa, koska Jus- 
tinianus ei pitänyt paavi Wigiliukselle anta- 
maansa lupausta, että polttaisi heidän tätä asiaa 
koskevat salaiset asiakirjat. 

Tämä kuuluisa v. 553 pidetyn Konstantinopolin 
kirkolliskokouksen julkilausuma on seuraava:*) 

Si guelgwun wanathematise pas cette lettre 
et ses partisans et ceux gui prötendent gwelle est 
orthodoxe en tout ou en partie, ou gui ecrivent 
pour la defendre, elle et les impiötes gwelle con- 
tient . ... gutil soit lui-meme anatheme.” 


*) Divieme session, Mansi, t. VII, sivu 257, 260. 

Joka ei kiroa tätä oppia ja sen kannattajia, ja 
ne jotka väittävät sen olevan ortodoksisen, joko 
kokonaan tai osaksi, tai ne jotka kirjoittavat sen 
puolustukseksi, sen opin ja niiden jumalattomuuk- 
sien, jotka se sisältää . .. hän olkoon itse kirottu.” 

Tällainen oli kirkkoisä Origeneksen julkinen 
loppu. Hän, jota alussa pidettiin marttyyrinä ja 
pyhimyksenä, julistettiin myöhemmin pannaan, 
ja hänen oppinsa €kirottiin. Luonnollisesti tätä 
asiaa pidettiin arkaluontoisena. Nykyään Roo- 
man kirkko, joka hyväksyy vain 7 aikaisemmin 
pidettyä kirkolliskokousta, ei pidä Justinianuk- 
sen Konstantinopolissa v. 553 järjestämää kir- 
kolliskokousta pätevänä. 

Ruusu-Ristin perustajajohtaja kirjailija Pekka 
Ervast mainitsee kirjassaan , Vuorisaarna” = siv. 
88—90 tämän Justinianuksen kirkolliskokouksen 
ja julkilausuman, mainitsematta tarkemmin näitä 
lähteitä. Kirjassaan Vuorisaarna” = kirjoittaa 
Pekka Ervast seuraavasti: 

,— Mutta miksi kristinusko ei opeta jälleen- 
syntymistä? 

— Tarkoitatte kirkonoppia. Tähän vastaan 
seuraavalla tosiseikalla: vuonna 553 keisari Jus- 
tinianuksen kokoonkutsuma kirkolliskokous Kons- 
tantinopolissa tuomitsi jälleensyntymisopin vaa- 
ralliseksi kerettiläisyydeksi: ,,se joka opettaa sie- 
lun olemassaoloa ennen syntymää ja siitä johtu- 
vaa kummallista uskoa, että sielu palaa maan 

päälle, hän olkoon kirottu!” Kirkossa oli vähitellen 
vakiintunut usko ulkonaiseen vapahtajaan, mutta 
koska kristikunnassa oli monenlaisia lahkoja 
(joista emäkirkkokin alussa oli yksi) ja monen- 
laisia oppeja, täytyi vallassaolevan kirkon askel 
askeleelta määritellä ja vahvistaa oma maailman- 
katsomuksensa, omat dogminsa ia perintätie- 
TONSA am. 

Jälleensyntymisoppi oli ensimmäisinä — vuosi- 
satoina useiden kristillisten lahkojen tunnustama 
oppi, jonka vasta valtaan päässyt lahko lopulta 
julisti kerettiläiseksi. Tämä vain historialliseksi 
selvitykseksi.” N 

Tämän johdosta on tehty paljon valituksia. On 
väitetty, ettei sellaista kirkolliskokousta olisi 
koskaan pidettykään, sekä että jälleensyn- 
tymisoppia ei olisi koskaan käsitelty kris- 
tillisessä kirkossa. Mutta kaikki, mikä kerran 
on ollut salassa, on tuleva julki. Tässä € selos- 
tuksessa, historiallisiin asiakirjoihin vedoten, olen 
toivottavasti osannut tuoda ilmi VI:lla vuosi- 
sadalla niin suurta kohua herättäneen Kyrilloksen 
teologian ja toiselta puolen uusplatonisten kou- 
lukuntien sekä niiden yhden tukipylvään kirkko-- 
isä Origeneen välisen ristiriidan. 


HYVINKÄÄN KIRJAPAINO OSAKEYHTIÖ 
Hyvinkää 1949. 


